[{"text_idx": "#000000", "text": "Arvutikaitse Facebookis Loe lisa: "}, {"text_idx": "#000007", "text": "EFS ehk Encrypted File System on NTFS failisu\u0308steemi lisavo\u0303imalus, mis vo\u0303imaldab kasutajatel kru\u0308pteerida oma faile, salastades nii nende sisu. Tegemist on avaliku vo\u0303tme kru\u0308ptograafiaga ehk failide kru\u0308pteerimiseks kasutatakse avalikult teada olevat vo\u0303tit. See ta\u0308hendab, et sinu vo\u0303tmega saavad faile kru\u0308pteerida ka teised kasutajad, kuid lugeda saad vaid sina ise kasutades oma salajast vo\u0303tit. EFS-i vo\u0303imaldavad kasutada Windowsi a\u0308rikasutajatele suunatud versioonid (XP Professional, Vista Business, Vista Enterprise, Vista Ultimate, Windows Server)."}, {"text_idx": "#000008", "text": "EFS-i on va\u0308ga mugav ja lihtne kasutada \u2013 tuleb vaid Windows Exploreris valida faili (vo\u0303i kausta) omadused ning ma\u0308rkida, et rakenda kru\u0308pteerimist. Faili kru\u0308pteerimine ja dekru\u0308pteerimine ka\u0308ib edaspidi taustal. Kuid probleem tekib siis, kui arvuti la\u0308heb rikki ja pa\u0308a\u0308stetud ko\u0303vakettalt on neid faile tarvis teisest arvutist kasutada. See ta\u0308hendab, et kru\u0308pteerimiseks ja dekru\u0308pteerimiseks kasutatavad vo\u0303tmed tuleb teise arvutisse lisada."}, {"text_idx": "#000009", "text": "Parimal juhul on teil tehtud oma vo\u0303tmetest koopia ja seega piisab vaid kru\u0308pteerimissertifikaadi importimisest (vaadake artikli lo\u0303pupoole toodud samme importimise ja eksportimise teostamiseks). Veidi va\u0308hem o\u0303nnelikul juhul saate kasutada aga Advanced EFS Data Recovery nimelist tarkvara. Advanced EFS Data Recovery ku\u0308sib teilt millisel kettal asuvad arvuti kasutajate profiilid, seeja\u0308rel, kus asuvad taastatavad failid ning lo\u0303puks ku\u0308sib ta veel kasutajate nimesid ja paroole, mis on vajalikud privaatvo\u0303tmete dekru\u0308pteerimiseks. Seeja\u0308rel u\u0308ritab ta teie faile taastada (prooviversioon taastab failidest ainult esimesed baidid). Kuid mo\u0303nikord ei saa ka Advanced EFS DataRecovery failide taastamisega hakkama. See juhtub na\u0308iteks siis kui kru\u0308pteeritud vo\u0303i kru\u0308pteerimiseks kasutatud failidele on seatud teatud viisil piiratud o\u0303igused."}, {"text_idx": "#000010", "text": "EFS vo\u0303tme taastamine virtuaalarvuti abil"}, {"text_idx": "#000011", "text": "Ainus viis sel viisil kaitstud faile lugeda (privaatvo\u0303tit taastada/kasutada) on kasutades ta\u0308pselt sama kasutajat (vo\u0303i taastamiso\u0303igusega kasutajat juhul kui EFS ole seadistatud taastamiso\u0303igusega kasutajaga), kes need failid kru\u0308pteeris. Ta\u0308pselt sama kasutaja ta\u0308hendab seda, et samad peavad olema nii kasutajanimi ja parool kui ka kasutaja id ja arvuti id."}, {"text_idx": "#000012", "text": "Ta\u0308pselt sama kasutaja loomine ta\u0308hendab registris kaitstud registriosas (st. registriosas, mille muutmiseks tavaliselt isegi administraatoril o\u0303igust pole) muudatuste tegemist, misto\u0303ttu ei tohiks seda teha arvutis, mida hetkel aktiivselt kasutate. Kasulik on selle jaoks teha ajutiselt virtuaalarvuti vo\u0303i kasutada ajutist Windowsi paigaldust. Ka taastatavast kettast tuleks enne tagavarakoopia teha. U\u0308ks va\u0308ga lihtne lahendus on kasutada vabavaralist Virtual PC-d."}, {"text_idx": "#000013", "text": "Virtual PC-ga ketta koopia tegemiseks tuleb teha ja\u0308rgmised sammud:"}, {"text_idx": "#000015", "text": "Virtual PC-ga uue virtuaalmasina loomiseks tuleb teha ja\u0308rgmised sammud:"}, {"text_idx": "#000017", "text": "Nu\u0308u\u0308d on teil olemas uus virtuaalarvuti, mille saate ka\u0308ivitada vajutades Virtual PC-s nuppu Start. Juhul kui teil veab, saate virtuaalarvutis kohe oma vana Windows su\u0308steemi kasutada, halvemal juhul on virtuaalarvutis olev Windows mitte u\u0308hilduv Virtual PC-ga ning virtuaalarvuti na\u0308itab teile sinist ekraani veateatega (BSOD ehk Blue Screen Of Death). Viimasel juhul ei ja\u0308a\u0308 muud u\u0308le kui tuleb virtuaalkettale ajutiselt uus Windows paigaldada (vo\u0303ib kasutada mo\u0303nda prooviversiooni, Windowsi registreerimine pole vajalik, sest arvuti ja paigaldus on ajutine \u2013 kasutatakse ainult vo\u0303tmete ka\u0308tte saamiseks). Uus Windows tuleks paigaldada samale kettale, kus oli vana Windows ning uus Windowsi paigaldus peab ka toetama EFS-i."}, {"text_idx": "#000018", "text": "Peale uue Windowsi paigaldamist tuleb muuta arvuti id vo\u0303rdseks vana arvuti id-ga. Vana arvuti id saab teada vaadates pa\u0308a\u0308stetud kettal kataloogi \u201cDocuments and Settings\\kasutajanimi\\Application Data\\Microsoft\\Crypto\\RSA\u201d (Vista all \u201cUsers\\kasutajanimi\\AppData\\Roaming\\Microsoft\\Crypto\\RSA\u201d) kataloogis olevat katalooginime. Selle nime esimene osa (S-1-5-21- ja\u0308rel) on arvuti id, viimane nelik on kasutaja id. Arvuti id muutmiseks on mugav kasutada programmi NewSID. NewSID tuleb ka\u0308ivitada administraatorina ning uueks SID-ks tuleb valida vana arvuti SID. Peale SID vahetamist tuleb virtuaalarvutile taaska\u0308ivitamine teha."}, {"text_idx": "#000019", "text": "Kasutaja id seadmine on aga keerulisem, samas on lootus, et vajaliku id-ga kasutaja on juba olemas. Kontrollimaks, millised kasutaja id-d on arvutis, tuleb ko\u0303ige esimese asjana kasutaja id u\u0308les kirjutada kuueteistku\u0308mnendsu\u0308steemis. Mugav on selleks kasutada Windowsi kalkulaatorit. Na\u0308iteks kasutaja id 1003 on kuueteistku\u0308mnendsu\u0308steemis 3eb. Seeja\u0308rel tuleb avada regedit ning vaadata, millised on vo\u0303tme hklm\\sam\\sam\\domains\\account\\users\\ alamvo\u0303tmed (HKLM = HKEY_LOCAL_MACHINE, hklm\\sam\\sam vo\u0303ti vajab vaatamiseks vastava o\u0303iguse lisamist kasutajale: Edit -> Permissions...). Juhul kui sobiva numbriga (kuueteistku\u0308mnendsu\u0308steemis, prefiksiga nullid) vo\u0303ti on olemas, saate taastamiseks kasutada vastavat kontot (vaadake alamvo\u0303tme v sisu, et teada saada kasutaja nime) \u2013 muuta tuleb vaid kasutajanimi ja parool samaks, mis olid vanas arvutis."}, {"text_idx": "#000020", "text": "Kui aga o\u0303ige id-ga kasutaja puudub, tuleb selle loomisega veidi rohkem vaeva na\u0308ha. Nimelt tuleb soovitud id kirjutada vo\u0303tmes hklm\\sam\\sam\\domains\\account\\f asukohale 48 (NB! baitide ja\u0308rjekord on muudetud \u2013 03 eb asemel on eb 03). Seeja\u0308rel tuleb virtuaalarvuti taaska\u0308ivitada ning luua uus kasutaja, kellel on faile kru\u0308pteerinud kasutajaga sama nimi ja parool. Uus loodud kasutaja saab oma id-ks just soovitud id. Kasulik on lisada loodud kasutaja ka administraatorite gruppi (st. loodav kasutaja vo\u0303iks olla administraatori o\u0303igustega)."}, {"text_idx": "#000021", "text": "Ja\u0308rgnevalt tuleb loodud kasutajaga sisse logida. Esmakordsel sisse logimisel luuakse ka kasutajale profiil ning enne kru\u0308ptovo\u0303tmete taastamist tuleb vana kasutaja profiil u\u0308le kanda loodud kasutaja alla. Ta\u0308psemalt tuleb u\u0308mber kopeerida ja\u0308rgmised profiili kaustad:"}, {"text_idx": "#000022", "text": "%APPDATA%\\microsoft\\crypto\\ \u2013 Sisaldab kru\u0308pteeritud privaatvo\u0303tmeid.\n%APPDATA%\\microsoft\\protect\\ \u2013 Privaatvo\u0303tmete kru\u0308ptovo\u0303tmed kaitstuna sinu parooliga.\n%APPDATA%\\microsoft\\systemcertificates\\ \u2013 Avalikud vo\u0303tmed (tegelikult pole vajalikud, sest need saab ka hiljem genereerida)."}, {"text_idx": "#000023", "text": "%APPDATA% on vanemates Windowsi versioonides \u201c%USERPROFILE%\\application data\u201d kataloog, uuemates \u201c%USERPROFILE%\\AppData\\Roaming\u201d (tegemist on keskkonnamuutujaga), %USERPROFILE% on vastavalt kasutaja profiili kataloog (\u201cC:\\Documents And Settings\\kasutajanimi\u201d vanemates, \u201cC:\\Users\\kasutajanimi\u201d uuemates). Profiili kopeerimise ja\u0308rel tuleb teha virtuaalarvutile taaska\u0308ivitus (vo\u0303imalik, et piisab kasutaja va\u0308lja ja sisse logimisest, kuid taaska\u0308ivitus on turvalisem). A\u0308ra ei tohi unustada ka kasutajale lugemis- (ja kirjutamis-) o\u0303iguse andmist kopeeritud kataloogides."}, {"text_idx": "#000024", "text": "EFS kru\u0308ptovo\u0303tme eksportimiseks tuleb teha ja\u0308rgmised sammud:"}, {"text_idx": "#000026", "text": "Eksporditud sertifikaadi vo\u0303ite nu\u0308u\u0308d viia teise arvutisse, kus te soovite kru\u0308pteeritud faile lugeda. Virtuaalarvutist to\u0308o\u0308arvutisse saab faile liigutada mugavalt kui paigaldate virtuaalarvutis Virtual Machine Additions\u2019 (saab valida Virtual PC File menu\u0308u\u0308st). Virtual Machine Additions paigaldus vajab virtuaalarvuti taaska\u0308ivitamist, mille ja\u0308rel saate Virtual PC akna allosas oleval kausta ikoonil paremklo\u0303psu tehes jagada faile ja katalooge Virtual PC-d jooksutavas arvutis (jagatud kataloogid esitatakse virtuaalmasinas uute ketastena). Lisaks failide jagamise vo\u0303imalusele muutub ka hiire kasutamine mugavamaks, sest enam pole tarvis \u201cHost\u201d klahvi (vaikimisi Alt Gr) vajutada, et hiirt virtuaalarvuti ekraanilt ka\u0308tte saada"}, {"text_idx": "#000027", "text": "Kru\u0308pteeritud failide lugemiseks tuleb kru\u0308pteerimise privaatvo\u0303tme sertifikaat importida oma sertifikaatide juurde. Sertifikaadi importimiseks tuleb teha ja\u0308rgmised sammud:"}, {"text_idx": "#000029", "text": "Nu\u0308u\u0308d saate te taas ligi oma kru\u0308pteeritud andmetele oma kru\u0308pteeritud kettal. Kui mo\u0303ne faili puhul saate ja\u0308tkuvalt \u201cAccess Denied\u201d veateate, siis tuleb lihtsalt lisada teie kasutajakontole o\u0303igus seda faili lugeda (vo\u0303i muuta) \u2013 dekru\u0308pteerimiseks (ja uute failide kru\u0308pteerimiseks) on ko\u0303ik vajalik teil olemas."}, {"text_idx": "#000030", "text": "Peale privaatvo\u0303tme taastamist ja to\u0308o\u0308arvutisse importimist on soovitav virtuaalarvuti ja virtuaalketas a\u0308ra kustutada (eemaldada). Seda seeto\u0303ttu, et sealne su\u0308steem ei oma stabiilset konfiguratsiooni \u2013 osa konfiguratsioonist on \u201cvale\u201d arvuti oma ning osa (nt. registrivo\u0303tmed) muutusi po\u0303hjustavad to\u0303ena\u0308oliselt hiljem konflikte arvuti ja kasutajate konfiguratsioonis. Virtuaalarvuti ja virtuaalketas vo\u0303tavad ka palju ressursse (eriti kettaruumi), mille vabastamine aitab teie to\u0308o\u0308keskkonda kiiremaks ja mahukamaks muuta."}, {"text_idx": "#000031", "text": "EFS taastamine kahjustunud kasutajaprofiili korral"}, {"text_idx": "#000032", "text": "Siin artiklis ei ka\u0308sitleta olukorda, kus kasutaja profiil on kannatada saanud (nt. ketta rikke tagaja\u0308rjel). See siiski ei ta\u0308henda, et andmete taastamine ja kru\u0308ptovo\u0303tmete leidmine sel juhul vo\u0303imatu oleks \u2013 lihtsalt vaeva tuleb rohkem na\u0308ha. Juhendi, kuidas kettalt leida u\u0308les privaatvo\u0303ti ja see taastada leiate beginning to see the light lehelt."}, {"text_idx": "#000033", "text": "2 thoughts on \u201cEFS failide taastamine\u201d"}, {"text_idx": "#000035", "text": "Sinu e-postiaadressi ei avaldata. No\u0303utavad va\u0308ljad on ta\u0308histatud *-ga"}]